Den erstattet stavkirken som sognekirke for Borgund sogn i Sogn prosti og ble delvis finansiert av Fortidsminneforeningen mot at de fikk overta stavkirken. Sogneprest Frimann Dahl var sterkt med på å drive frem denne løsningen. Sognet måtte ha ny kirke fordi stavkirken var blitt for liten, og Dahl mente at det var en nasjonal oppgave å ta vare på Borgund stavkirke for fremtiden.